คลังเปิดต่างชาติออกหุ้นกู้2.2หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

แบงก์ไอเอ็นจีเอ็กซิมเกาหลี มั่นใจสภาพคล่องไม่สะเทือน
โพสต์ทูเดย์ — คลังไฟเขียวต่างชาติ 3 สถาบันออกหุ้นกู้สกุลเงินบาท 2.2 หมื่นล้านบาท เพิ่มช่องทางการลงทุนในตลาดตราสาร 
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า กระทรวงการคลังเห็นควรอนุญาตให้นิติบุคคลต่างประเทศจำนวน 3 ราย ออกพันธบัตรหรือหุ้นกู้สกุลเงินบาทในประเทศไทยคิดรวมเป็นวงเงิน 2.2 หมื่นล้านบาท ประกอบด้วย เซ็นทรัล อเมริกันแบงก์ ฟอร์ อีโคโนมิก อินทีเกรชัน (Central American Bank for Economic Integration หรือ CABEI) วงเงิน 4,000 ล้านบาท 
ธนาคารไอเอ็นจี (ING Bank NV) วงเงิน 1 หมื่นล้านบาท และธนาคารเพื่อการนำเข้าและส่งออกแห่งประเทศเกาหลี (The ExportImport Bank of Korea หรือ KEXIM) วงเงิน 8,000 ล้านบาท 
ทั้งนี้ กระทรวงการคลังได้พิจารณาอนุญาตให้ออกพันธบัตรหรือหุ้นกู้สกุลเงินบาทในประเทศไทย ในช่วงวันที่ 1 ต.ค. 255331 มี.ค. 2554 โดยได้พิจารณาถึงผลกระทบต่อการออกหุ้นกู้ของภาคเอกชนไทย รวมถึงโอกาสที่นักลงทุนในประเทศสามารถลงทุนในตราสารหนี้ที่มีคุณภาพและได้รับผลตอบแทนที่เหมาะสม และการพัฒนาตลาดตราสารหนี้ไทยแล้ว
กระทรวงการคลังขอสงวนสิทธิที่จะระงับการอนุญาตในกรณีที่สถานภาพหรือสถานะทางการเงินของผู้ที่ได้รับอนุญาต หรือเศรษฐกิจมีการเปลี่ยนแปลงอย่างมีนัยสำคัญ
สำหรับผู้มีความประสงค์จะขออนุญาตในรอบถัดไปสามารถยื่นหนังสือแสดงความจำนงได้ภายในเดือน พ.ย. 2553
ก่อนหน้านี้ เมื่อเดือน ส.ค. 2553 สบน.เห็นชอบการออกพันธบัตรสกุลเงินบาทของสถาบันการเงินจากเกาหลีใต้ จำนวน 1.4 หมื่นล้านบาท
ดังนั้น ในเดือน เม.ย. 2553 มีต่างชาติเข้ามาขออนุญาตออกพันธบัตรสกุลเงินบาทจำนวน 2 หมื่นล้านบาท มีทั้งกลุ่มเอเอ็นแซด กลุ่มธนาคารดอยช์แบงก์ กลุ่มธนาคารโนวาสโกเทีย เป็นต้น
เดือน ก.พ. 2553 สบน.เห็นชอบการออกพันธบัตรสกุลเงินบาทของ ต่างชาติ 7 ราย วงเงินรายละ 4,000 ล้านบาท รวมแล้วเท่ากับ 2.8 หมื่นล้านบาท 
แหล่งข่าวจากกระทรวงการคลัง เปิดเผยว่า การที่ต่างชาติเข้ามาระดมทุนในตลาดเงินไทยจะไม่มีผลกระทบต่อสภาพคล่องในประเทศมากนัก เนื่องจากขณะนี้มีสภาพคล่องของสถาบันการเงินถึง 2 ล้านล้านบาท 
ขณะเดียวกันอัตราดอกเบี้ยในประเทศที่ยังต่ำมากทำให้สถาบันการเงินต่างชาติสนใจมาออกพันธบัตรในไทย รวมถึงประเทศอื่นในภูมิภาคเอเชียตะวันออกเฉียงใต้ ทำให้ตลาดตราสารของประเทศในภูมิภาคนี้เติบโตสูงมาก